cyanic-selkie/wikianc huggingface dataset:
สนามมวยเวทีลุมพินี
ประวัติ
สนามมวยเวทีลุมพินี นับได้ว่าเป็นสนามมวยที่มีประวัติยาวนานเช่นเดียวกับสนามมวยราชดำเนิน มีการจัดการชกมวยทั้งมวยไทยและมวยสากล ผ่านการนัดสำคัญ ๆ มาเป็นจำนวนมาก เช่น การชิงแชมป์โลกครั้งแรกของโผน กิ่งเพชร กับปาสคาล เปเรซ เมื่อคืนวันเสาร์ที่ 16 เมษายน พ.ศ. 2503 เป็นต้น มีการชิงแชมป์ของเวทีทั้งในแบบมวยไทยและมวยสากล ซึ่งผู้ที่ได้แชมป์ของเวทีนี้ก็เสมือนได้แชมป์ของประเทศไทย และมีการเดิมพันแชมป์กับแชมป์ในรุ่นเดียวกันของสนามมวยราชดำเนินเสมอ ๆ
สนามมวยเวทีลุมพินี สามารถจัดเก็บค่าผ่านประตูได้มากถึง 3,000,000 บาท ผู้ชมกว่า 10,000 คน เป็นครั้งแรกเมื่อวันที่ 25 กรกฎาคม พ.ศ. 2532 จากการชกกันของพงษ์ศิริ พ.ร่วมฤดี กับไพโรจน์น้อย ส.สยามชัย นับเป็นคู่ที่ 6 ของการชกในวันนั้น จากการจัดของทรงชัย รัตนสุบรรณ
สนามมวยเวทีลุมพินี สมัยอยู่ที่ ถนนพระราม 4 จัดให้มีมวยชกทุกวันอังคาร, ศุกร์ เวลา 18.00 - 22.00 น. และวันเสาร์ เวลา 16.00 - 24.30 น. เว้นวันสำคัญทางศาสนา
ปัจจุบัน สนามมวยเวทีลุมพินี อยู่ที่ ถนนรามอินทรา กม.2 จัดให้มีมวยชกทุกวันอังคาร, ศุกร์ เวลา 18.00 - 23.00 น. และวันเสาร์ เวลา 16.00 - 22.00 น. เว้นวันสำคัญทางศาสนา
เหตุระเบิดในสนามมวยเวทีลุมพินี พ.ศ. 2525
ในคืนวันที่ 2 เมษายน พ.ศ. 2525 ระหว่างการจัดมวย "ศึกดังทะลุฟ้ามหากุศล" มีผู้ปาระเบิด 2 ลูก ใส่บริเวณใกล้เวที ทำให้มีผู้เสียชีวิต 6 คน และบาดเจ็บ 66 คน แคล้ว ธนิกุล กล่าวว่าเหตุนี้เป็นความพยายามลอบสังหารเขา
การย้ายสนามมวยเวทีลุมพินี
ในปี พ.ศ. 2557 สัญญาเช่าระหว่างสนามมวยเวทีลุมพินี กับสำนักงานทรัพย์สินส่วนพระมหากษัตริย์ ซึ่งเป็นเจ้าของที่ดิน กำลังจะหมดสิ้นลง ทำให้ทางคณะกรรมการบริหารสนามมวยเวทีลุมพินี จำเป็นต้องย้ายเวทีไปยังสถานที่แห่งใหม่ คือ บริเวณศูนย์พัฒนากีฬากองทัพบก ถนนรามอินทรา ใกล้กับสนามกอล์ฟกองทัพบก โดยในวันที่ 21 สิงหาคม พ.ศ. 2555 พล.อ.ประยุทธ์ จันทร์โอชา ผู้บัญชาการทหารบกในขณะนั้นพร้อมด้วยคณะ ได้ประกอบพิธีวางศิลาฤกษ์ สนามมวยเวทีลุมพินีแห่งใหม่ โดยจะทำการแข่งขันมวยที่เวทีลุมพินีเดิม (ถนนพระราม 4) เป็นนัดสุดท้ายในวันศุกร์ที่ 7 กุมภาพันธ์ พ.ศ. 2557 (แต่สนามมวยฯ ได้ทำการจัดการแข่งขันมวยเป็นวันสุดท้ายอย่างแท้จริงในวันถัดไป คือเมื่อวันเสาร์ที่ 8) โดยมีรายการศึกมวยไทยลุมพินี ทีจีเอ็น ในเวลา 16:00 น. , รายการศึกมวยดีลุมพืนีทีสปอร์ต ในเวลา 21:00 น. (ซึ่งถือเป็นนัดสุดท้ายของรายการนี้ก่อนจะยุติการถ่ายทอดสดไป) และ ศึกมวยไทยลุมพินีเกริกไกร ในเวลา 23:25 น. เป็นรายการสุดท้าย) และทำการแข่งขันมวยที่สนามมวยเวทีลุมพินีใหม่บริเวณถนนรามอินทราในวันอังคารที่ 11 กุมภาพันธ์ พ.ศ. 2557 และมีพิธีเปิดอย่างเป็นทางการในวันศุกร์ที่ 28 กุมภาพันธ์ พ.ศ. 2557
สนามมวยเวทีลุมพินีกับการระบาดของโรคโควิด-19
จากสถานการณ์การระบาดทั่วของโรคติดเชื้อไวรัสโคโรนา 2019 (โควิด-19) ที่เริ่มลามมาถึงประเทศไทยตั้งแต่ต้นปี พ.ศ. 2563 คณะรัฐมนตรีจึงมีมติในการประชุมเมื่อวันที่ 3 มีนาคม ให้ส่วนราชการและหน่วยงานของรัฐขอความร่วมมือจากเอกชน ให้หลีกเลี่ยงหรือเลื่อนการจัดกิจกรรมที่มีการรวมตัวของประชาชนเป็นจำนวนมาก และอาจมีความเสี่ยงต่อการแพร่ระบาดของโรคโดยไม่จำเป็น ซึ่งรวมถึงสนามกีฬาทุกชนิดด้วย ซึ่งการกีฬาแห่งประเทศไทยได้นำมติดังกล่าวมาทำหนังสือแจ้งขอความร่วมมือถึงนายสนามมวยเวทีลุมพินีไปเมื่อวันที่ 4 มีนาคมที่ผ่านมา แต่ปรากฏว่าสนามมวยเวทีลุมพินีกลับไม่ให้ความร่วมมือ และจัดการแข่งขันศึกลุมพินีแชมเปียนเกียรติเพชร โดยเปิดให้ผู้ชมเข้าชมในสนามมวยตามปกติเมื่อวันที่ 6 มีนาคม ซึ่งทำให้หลังจากนั้น ในวันที่ 13 มีนาคม แม้ทธิว พอล ดีน ออกมาประกาศว่าตัวเองป่วยเป็นโรคโควิด-19 จากนั้นยอดผู้ติดเชื้อรายใหม่ก็เพิ่มสูงขึ้นอย่างมากจากการไปตรวจหาเชื้อของเซียนมวยและผู้ชมที่เข้าไปรับชมในวันนั้น จนทำให้สนามมวยเวทีลุมพินีกลายเป็นแหล่งซูเปอร์สเปรดเดอร์ในประเทศไทย ในวันที่ 27 มีนาคม พล.อ.อภิรัชต์ คงสมพงษ์ ผู้บัญชาการทหารบกในขณะนั้น จึงสั่งย้าย พล.ต.ราชิต อรุณรังษี เจ้ากรมสวัสดิการทหารบก และเป็นนายสนามมวยเวทีลุมพินีในขณะนั้นเข้ามาช่วยราชการภายในกองบัญชาการกองทัพบก และแต่งตั้งคณะกรรมการสอบสวนขึ้นมาสอบสวน โดยมี พล.ท.อยุทธ์ ศรีวิเศษ เจ้ากรมกำลังพลทหารบก เป็นประธานกรรมการ จนกระทั่งในวันที่ 4 มิถุนายน พล.ต.บุรินทร์ ทองประไพ ผู้อำนวยการสำนักงานพระธรรมนูญทหารบก ในฐานะหนึ่งในกรรมการสอบสวนได้เปิดเผยผลการสอบสวนออกมาว่าสนามมวยเวทีลุมพินีมีความบกพร่องในการควบคุมโรคโควิด-19 จริง พล.อ.อภิรัชต์ จึงสั่งปลดคณะกรรมการสนามมวยเวทีลุมพินีทั้งหมด รวมถึงเตรียมที่จะพิจารณาโทษ พล.ต.ราชิต ต่อไป
จางโจว
จางโจว หรือในภาษาฮกเกี้ยนเรียก เจียงจิว เป็นนครระดับจังหวัดในมณฑลฝูเจี้ยน สาธารณรัฐประชาชนจีน มีอาณาเขตติดกับหลงหยาน เฉวียนโจว เซี่ยเหมิน ช่องแคบไต้หวัน และมณฑลกวางตุ้ง ในการสำรวจสำมะโนประชากรปี 2020 พื้นที่ทั้งหมดของจางโจวมีประชากรอาศัยอยู่ 5,054,328 คน เขตตัวเมืองของจาวโจว ซึ่งได้แก่ เขตเซียงเฉิง หลงเหวิน หลงไห่ และฉางไท่ บวกกับเขตใจกลางเมืองของเซี่ยเหมินซึ่งมีประชากร 2,120,178 คน รวมกันเป็นเขตมหานครเดียวที่มีประชากรประมาณ 7,284,148 คน (2020)
เขตการปกครอง
จางโจวประกอบด้วย 4 เขต และ 7 อำเภอ ดังนี้
ประชากรศาสตร์
ภาษาหลักของชาวฮกเกี้ยนในจังหวัดจางโจว คือ ภาษาฮกเกี้ยนถิ่นจางโจว ซึ่งเป็นภาษาถิ่นของภาษาฮกเกี้ยน ซึ่งเป็นส่วนหนึ่งของภาษาหมิ่นใต้ ในกลุ่มภาษาจีนหมิ่น อย่างไรก็ตาม ภาษาที่ใช้ในหน่วยงานรัฐ การศึกษา และธุรกิจที่เป็นทางการจะเป็นภาษาจีนกลาง
อีกทั้งยังมีผู้พูดภาษาแคะในพื้นที่ชนบททางทิศตะวันตกและทิศใต้ของจางโจว
ดอนนา คาราน
ดอนนา คาราน (Donna Karan, เกิด 2 ตุลาคม ค.ศ. 1948) ดีไซเนอร์สาวชาวอเมริกัน เจ้าของสินค้า DKNY ที่ได้ชื่อว่าดีไซเนอร์ผู้รู้ซึ่งถึงสรีระของผู้หญิงได้ดีที่สุด เธอจึงมีชื่อเรียกตัวเธอเองเล่น ๆ ว่า บอดี (Body) รูปแบบของดอนนา คาราน ที่ทำให้เธอมีชื่อเสียงโด่งดังขึ้นมาจากความทันสมัยแบบติดดินของเธอ เธอเคยกล่าวว่าเธอไม่ชอบออกแบบงานแบบเพ้อฝันจินตนาการมากเกินไป เธอต้องการออกแบบเสื้อผ้าให้ผู้หญิงสามารถใส่เดินถนนได้จริง ๆ
ประวัติ
ดอนนา คาราน มีชื่อสกุลเดิมว่า ดอนนา ฟาสเก (Donna Faske) เกิดในย่านควีนส์ ของนครนิวยอร์ก ในรัฐนิวยอร์ก เมื่อ 2 ตุลาคม ค.ศ. 1948 แม่ของเธอมีอาชีพเป็นนางแบบ ซึ่งต่อมาแม่ของเธอได้มีสามีใหม่และพาเธอไปอยู่กับครอบครัวใหม่ที่ ลอง ไอส์แลนด์ โดยที่เธอได้ซึมซับความคิดที่จะเป็นช่างเสื้อจากช่วงเวลาที่เธออาศัยอยู่กับพ่อเลี้ยงที่มีอาชีพเป็นช่างตัดเสื้อในลอง ไอส์แลนด์นี้เอง
ในปี ค.ศ. 1962 ดอนนา คาราน ไม่ยอมเรียนต่อให้จบ เธอต้องการออกมาใช้ชีวิตบนเส้นทางอาชีพโดยยืนบนขาของตัวเองมากกว่า เธอเริ่มต้นงานแรกโดยเป็นคนขายเสื้อผ้าให้กับร้านของเพื่อนบ้าน แต่ก็ทำงานออกแบบเสื้อผ้าของเธอไปด้วย ซึ่งในช่วงระหว่างนั้นเธอได้เข้าศึกษาวิชาเอกแบบเสื้อผ้าที่โรงเรียนสอนการออกแบบ พาร์สันส์ (Parsons School of Design)
ดอนนา คาราน ทำงานขายเสื้อผ้าอยู่ถึง 4 ปี เธอก็ได้พบกับ มาร์ค คาราน (Mark Karan) จึงตัดสินใจแต่งงานกับเขา ทั้งสองมีลูกสาวด้วยกันคนหนึ่งชื่อว่า กาเบรียลล์ (Gabrielle) ตามชื่อของกาเบรียลล์ ชาแนล (Gabrielle Chanel) ดีไซเนอร์ชื่อดังที่เป็นความฝันของเธอ ปี ค.ศ. 1968 ในที่สุดเธอก็ได้ข่าวดีเมื่องานออกแบบของเธอได้รับการตอบรับจากห้องเสื้อของ แอนน์ ไคลน์ (Anne Klein) แต่เพียงไม่กี่เดือน เธอก็ต้องเดินออกมาจาก แอนน์ ไคลน์ (Anne Klein) แต่เพียงไม่กี่เดือน เธอก็ต้องเดินออกมาจาก แอนน์ ไคลน์ (Anne Klein) เนื่องจากความดื้อรั้นหัวแข็งของเธอเอง ดอนนา คาราน ไปทำงานต่อกับ แพ็ตตี แคปปาลลี (Patti Cappalli) ผู้เป็นเจ้าของตราเสื้อผ้าชื่อ แอดเดนดา (Addenda) ซึ่งที่นี่ คาราน กล่าวว่าได้ให้อะไรกับเธอมากมายในการมอบประสบการณ์การทำงานในวงการเสื้อผ้าอย่างแท้จริงที่เธอไม่เคยได้จากที่ใดมาก่อน
คาราน ทำงานกับ แพ็ตตี แคปปาลลี นานถึงปีครึ่ง จึงคิดหาทางกลับไปทำที่แอนน์ ไคลน์ อีก เนื่องจากเป็นตราเสื้อผ้าที่ใหญ่กว่าและโด่งดังกว่า ที่ที่เธอหมายจะเป็นประตูสร้างชื่อเสียงให้กับเธอ และเธอก็ได้กลับมาที่ แอนน์ ไคลน์ อีกครั้งอย่างสมใจในปี ค.ศ. 1970 ซึ่งการกลับมาครั้งนี้ คาราน มีประสบการณ์สั่งสมขึ้นอย่างมากมายแล้ว เธอจึงก้าวขึ้นมาเป็นหัวหน้าทีมออกแบบได้อย่างรวดเร็ว
กระทั่งในปี ค.ศ. 1974 ที่ แอนน์ ไคลน์ ต้องเสียชีวิตลงด้วยโรคมะเร็ง ดอนนา คาราน จึงสามารถมีโอกาสขึ้นมาโด่งดังได้อย่างแท้จริงเมื่อเธอกุมบังเหียนการออกแบบให้กับแอนน์ ไคลน์ โดยทำงานกับเพื่อนนักศึกษาเมื่อครั้งที่เรียนออกแบบที่พาร์สันด้วยกันที่มาอยู่ที่ แอนน์ ไคล์น นี้ด้วยอีกคนหนึ่ง คือ เดลล์ โอดิโอ (Dell Olio) จากการเข้ามาบริหารงานออกแบบของทั้งสอง แอนน์ ไคลน์ สามารถยืนหยัดอยู่ได้ ถึงแม้จะไม่มีเจ้าของตราสินค้าตัวจริงอยู่แล้วก็ตาม จนกระทั่งแอนน์ ไคลน์ สามารถคว้ายอดกำไรจากการขายได้อย่างงดงาม และเป็นตราสินค้าที่มีชื่อเสียงทางด้านชุดกีฬาที่ได้รับความนิยมสูงสุดในสหรัฐอเมริกาตราหนึ่ง
ปี ค.ศ. 1983 ดอนนา คาราน แต่งงานใหม่กับประติมากรคนหนึ่งซึ่งอายุน้อยกว่าเธอ คือ สเตฟาน ไวสส์ (Stephan Weiss) หลังจากหย่าขาดจากสามี โดยที่เธอได้สิทธิ์เลี้ยงดูบุตรสาว แก็บบี ของเธอไว้ สเตฟาน ไวสส์ นั้นภายหลังมีส่วนอย่างมากในความช่วยเหลือด้านสร้างสรรค์ให้กับ ดอนนา คาราน และยังเข้ามาช่วยในธุรกิจเสื้อผ้าสำเร็จรูปของเธออีกด้วย
ไม่เพียงแต่โคตรี อะวอร์ดเท่านั้นที่ คารานได้รับ คาราน ยังได้รับรางวัลจาก สถาบันผู้ออกแบบแฟชั่นแห่งอเมริกา (Council of Fashion Designers of America : CFDA) รางวัลดีไซเนอร์แห่งปีถึง 4ครั้ง ด้วยเช่นกัน คือ ในปีค.ศ. 1985, ค.ศ. 1986, ค.ศ. 1990 และค.ศ. 1992 กระทั่งในปี ค.ศ. 1985 คารานจึงตัดสินใจวางมือจาก แอนน์ ไคลน์ออกมาก่อตั้งกิจการของตนเองบ้าง คารานให้ชื่อตราสินค้าของเธอว่า ดอนนา คาราน นิวยอร์ก (Donna Karan New York: DKNY)
ภายใต้ตราสินค้าของเธอเอง คารานยังคงมุ่งมั่นทำสไตล์แบบสปอร์ตของเธอออกมาให้วงการแฟชั่นสหรัฐอเมริกายอมรับเพื่อแข่งขันกับตราสินค้าดังที่บินข้ามฟ้ามาจากปารีสและลอนดอน ซึ่งมุ่งหน้าสู่ตลาดนิวยอร์กที่มีผู้มีกำลังซื้ออย่างมหาศาล แม้กระทั่งตาราสินค้าภายในประเทศด้วยกันเองที่เน้นความอิสระและเป็นแบบ สปอร์ต ลุค ซึ่งเป็นบุคลิกแบบอเมริกันเช่นเดียวกับที่เธอทำ สิ่งหนึ่งที่เธอดึงออกมาเป็นจุดขายเพื่อแข่งขันกับตราสินค้าดังต่าง ๆ อย่างได้ผลก็คือ ความเข้าใจในสรีระของผู้หญิง โดยดีไซเนอร์ผู้หญิง อย่างแท้จริงนั่นเอง
ดอนนา คาราน ดึงเอาบุคลิกของเธอเองลงมาใส่ไว้ในแบบเสื้อผ้าของเธอ ขณะนั้นเธอเป็นดีไซเนอร์ผู้มีชื่อเสียงที่ประสบความสำเร็จแล้ว ชื่อของ ดอนนา คาราน จึงไม่เป็นเพียงแคดีไซเนอร์ แต่หมายถึงสตรีที่ประสบความสำเร็จในอาชีพการทำงานในสหรัฐอเมริกาด้วย ดังนั้นภาพลักษณ์ของเธอที่ปรากฏโดยทั่วไปจึงเป็นสตรีที่มีความเชื่อมั่น และโดดเด่นอยู่ในสังคมวงการแฟชั่น ซึ่งสิ่งนี้เองที่กลายมาเป็นความต้องการของลูกค้าที่ซื้อ เสื้อผ้าของ ดอนนา คาราน ไปสวมใส่ลูกค้าของ คาราน ต่างก็ชื่นชมในบุคลิกแบบนักกีฬาที่คล่องแคล่ว ผนวกกับภาพของสาวทำงานที่เชื่อมั่น ซึ่งเป็นบุคลิกแบบที่สตรีในสหรัฐฯมากกว่า 30 เปอร์เซนต์ต้องการ
แม้แต่การออกแบบชุดอาหารค่ำหรือชุดราตรีในคอลเล็คชันของเธอนั้น ดอนนา คาราน ก็ยังไม่ยอมที่จะนำสิ่งที่จะทำให้ดูอุ้ยอ้าย เทอะทะ เข้ามาประดับประดาใส่ไว้ด้วย ซึ่งต่างจากดีไซเนอร์ทั่วไป ที่เน้นย้ำการตกแต่งกับชุดเช่นนี้อย่างมาก ชุดยาวของเธอหากจะนำวัสดุเข้ามาประกอบแล้ว เธอจะเลือกเอาสิ่งที่ไม่ฉุดรั้งชุดให้ดูหนักอึ้ง มันบังต้องดูพลิ้วไหว คล่องแคล่วอิสระแบบสาวยุคใหม่อย่างเชื่อมั่นด้วยนั่นเอง
นอกจากสินค้าเสื้อผ้าแล้ว DKNY ก็เช่นเดียวกับตราสินค้าแฟชั่นอื่น ๆ ที่ต้องทำสินค้าแฟชั่นออกมาให้ครบทุกสาย DKNY แผนกเสื้อผ้าผู้ชายยีนส์ ชุดกีฬา เครื่องหนัง ชุดนอน ชุดชั้นใน แว่นตา เครื่องประดับ และเครื่องตกแต่งบ้าน รวมถึงน้ำหอมสินค้าแฟชั่นที่ขาดไม่ได้ซึ่งต้องมีประจำในบูติกทุกแห่ง น้ำหอมของ DKNY มีชื่อต่าง ๆ เช่น Donna Karan Eaude Parfum, Donna Karan New york, Donna Karan CashmereMist, Dk Men, DK Men Unleaded, Chaos, DKNY Women, DKNY Men, Black Cashmere, DKNY Energy
ปี ค.ศ. 1995 สเตฟาน ไวสส์ สามีของ คาราน ผู้มีส่วนในการออกความคิดสร้างสรรค์ให้กับ DKNY ก็ขอลาออกจาก DKNY โดยอ้างว่าไม่เหมาะกับงานด้านนี้ ซึ่งก่อนหน้านั้นไวสส์ได้ถูกมอบหมายให้รับผิดชอบบุกเบิกสายงานด้านเครื่องสำอางให้กับ DKNY แต่ไวสส์ ก็ยังไม่ได้ดำเนินการไปสักเท่าใดนัก ก็ลาออกเพื่อไปฝึกฝนงานด้านประติมากรรมของเขาต่อ งานเครื่องสำอางของ DKNY จึงต้องค้างเติ่งไป
กระทั่งในปี ค.ศ.2001 หลังจากที่ สเตฟาน ไวสส์ เสียชีวิตจากเธอไปด้วยสาเหตุของมะเร็งอีกคน ดอนนา คาราน ก็เริ่มล้ากับงานบริหารใน DKNY เธอขายหุ้นให้กับ แบร์นาร์ด อาร์โนลต์ (Bernard Arnault) แห่งกลุ่ม LVMH คือ หลุยส์ วิตตอง-โมเอต์ เฮนเนสซี (Louis Vuitton-Moet Hennessy) จากฝรั่งเศส ผู้เข้าซื้อธุรกิจแฟชั่นทั้งนอกและในประเทศฝรั่งเศสไว้มากมาย โดยที่ คาราน ได้รับผิดชอบเป็นหัวหน้าดีไซเนอร์อาวุโสต่อไป
ไลรา เบลัควา
ไลรา เบลัควา หรืออาจรู้จักในนาม ไลรา ลิ้นเงิน เป็นตัวละครเอกในวรรณกรรมเยาวชนไตรภาค ธุลีปริศนา ของฟิลิป พูลแมน ไลราเป็นเด็กหญิงซึ่งอยู่ในโลกที่แตกต่างออกไปจากโลกของเรา อาศัยอยู่ในวิทยาลัยจอร์แดนในออกซฟอร์ด ในเรื่อง เธอพบว่าตนเองอยู่ท่ามกลางสงครามยิ่งใหญ่ระหว่างลอร์ดแอสเรียลฝ่ายหนึ่ง กับพระผู้ทรงอานุภาพและเมตาตรอน ผู้สำเร็จราชการ
ชีวิตเบื้องหลัง
ไลรา เด็กหญิงอายุ 11 ปีในตอนแรกของวรรณกรรมเยาวชนไตรภาค เป็นบุตรนอกกฎหมายระหว่างลอร์ดแอสเรียลกับมิสซิสโคลเตอร์ เธอจึงได้รับการเลี้ยงดูโดยนักวิชาการ ศาสตราจารย์และคนรับใช้ในวิทยาลัยจอร์แดนราวกับเป็นบุตรบุญธรรม เธอเติบโตขึ้นพร้อมกับความเชื่อที่ว่าพ่อแม่ของเธอคือเคาท์และเคาเตสเบลัควา ซึ่งเสียชีวิตเนื่องจากอุบัติเหตุทางอากาศยาน และลอร์ดแอสเรียลเป็นลุงของเธอ เธอได้รับรู้ความจริงหลังจากที่จอห์น ฟา เจ้าแห่งยิปซี ได้บอกความจริงแก่เธอ ไลราอาศัยอยู่ในออกซฟอร์ดและเล่นกับเพื่อนของเธอ เพื่อนที่สนิทที่สุดของเธอเป็นเด็กโรงครัวชื่อ โรเจอร์ พาสโลว์ โดยการหายตัวไปอย่างลึกลับของเขาเป็นแรงกระตุ้นให้ไลราออกเดินทางไปในเรื่องมหันตภัยขั้วโลกเหนือ
ลักษณะของไลราบรรยายไว้ว่าเป็นเด็กมีผมสีบลอนด์เข้ม ตาสีฟ้าจางและมีนิสัยดื้อรั้น เธอนั้นเตี้ยและผอมกว่าเด็กในคราวเดียวกัน ได้รับการศึกษาแบบงู ๆ ปลา ๆ จากบรรดาศาสตราจารย์ทั้งหลายในวิทยาลัย ภูติของเธอ แพนทาไลมอน ยังมีความสามารถในการกลายร่างได้ในช่วงต้นของวรรณกรรมไตรภาค และมีลักษณะนิสัยระมัดระวังและสุขุมรอบคอบซึ่งขัดแย้งกับนิสัยหุนหันพลันแล่น อยากรู้อยากเห็นและสะเพร่าของไลรา ไลรามีนิสัยไม่ค่อยอยู่กับกฎระเบียบและมีลักษณะทอมบอย การไม่เอาใจใส่รูปลักษณ์และอนามัยส่วนบุคคลทำให้ผู้ดูแลเธอฉุนเฉียว
ไลราได้รับการศึกษาแบบงู ๆ ปลา ๆ และโดยไม่ได้ตั้งใจจากบรรดาศาสตราจารย์ทั้งหลายในวิทยาลัย ซึ่งเธอนั้นไม่ได้ให้ความสนใจในการศึกษาหรือบรรจุเข้าเป็นนักเรียนของวิทยาลัยจอร์แดนอย่างเป็นทางการเลย ถึงกระนั้น เธอก็เฉลียวฉลาดมาก และมีความสามารถในการหลอกลวงผู้อื่น เธอก่อความยุ่งยากขึ้นได้แต่ก็สามารถแต่งเรื่องโกหกสมเหตุสมผลได้ในทันทีทันใด ที่ออกซฟอร์ด เธอได้ใช้ความสามารถดังกล่าวในการหลีกเลี่ยงการลงโทษโดยผู้ปกครองของเธอ และเพื่อให้ความบันเทิงกับหลอกลวงเด็กคนอื่น แต่ในภายหลัง เธอได้โกหกเพื่อช่วยชีวิตตนเองและผู้อื่น โดยครั้งหนึ่งที่เธอโกหกยูเฟอร์ รักนิสัน ราชาแพนเซอร์บียอร์นแห่งสวาลบาร์ด โดยกล่าวว่าเธอสามารถหาภูติให้แก่มันได้ ยอริกจึงได้ตั้งสมญานามแก่เธอว่า "ลิ้นเงิน" ซึ่งเธอได้ใช้เป็นนามสกุลของเธอนับตั้งแต่นั้นมา
นามสกุลเดิมของไลรา เบลัควา เป็นชื่อของตัวละครในผลงานไตรภูมิดานเต ของดานเต อลิเกียริ วิญญาณในโทษภูมิ ซึ่งสะท้อนถึงผู้ที่ต้องคอยจนกระทั่งโอกาสสุดท้ายก่อนที่จะหันเข้าหาพระเจ้า อารมณ์ในโทษภูมิกล่าวกันว่าคือหนึ่งในระหว่างความรู้สึกหมดหนทาง คิดถึงบ้านและปรารถนาอย่างแรงกล้า เบลัควาและวิญญาณดวงอื่น ๆ ในโทษภูมิถูกกักอยู่ระหว่างโลกทั้งสองและขาดความเข้าใจในตัวเองอย่างถ่องแท้
แพนทาไลมอน
ภูติของไลรา แพนทาไลมอน เป็นเพื่อนที่เธอรักมากที่สุด ใกล้ชิดที่สุด และเป็นตัวแทนของวิญญาณ เหมือนกับภูติของเด็กคนอื่น ๆ แพนทาไลมอนสามารถกลายร่างเป็นสัตว์อะไรก็ได้ ตามความสมัครใจและอารมณ์ของไลรา ชื่อของมันมาจากนักบุญนิกายออร์โธด็อกซ์ ที่มีชื่อว่า นักบุญแพนเทเลียน มันสามารถกลายร่างได้หลากหลายตลอดวรรณกรรมไตรภาค ตั้งแต่มังกรไปจนถึงนกอินทรี แต่ร่างที่มันโปรดปรานที่สุดก็คือ เออร์มีนสีขาวหิมะ ผีเสื้อกลางคืน แมวป่า และหนู ไลราจำเป็นต้องแยกกับแพนทาไลมอนเมื่อคราวที่เธอต้องเข้าสู่โลกแห่งคนตาย และทำให้เกิดความเจ็บปวดอย่างมากต่อทั้งสอง และแพนทาไลมอนก็ได้หลีกเลี่ยงการพบไลราไปชั่วขณะหนึ่ง อย่างไรก็ตาม พวกเขามีชีวิตรอดจากการแยกออกจากกันนี้ อันทำให้ทั้งสองสามารถแยกจากกันได้ในระยะไกล ๆ โดยไม่เจ็บปวด ซึ่งเป็นความสามารถที่เฉพาะแม่มดและหมอผีเท่านั้นจึงจะสามารถมีได้ ร่างสุดท้ายของแพนทาไลมอนเมื่อวิลสัมผัสมันเป็นมาร์เท็นต้นส้นแสนสวย มีขนสีแดงและทอง ไลรามักเรียกชื่อเล่นว่า "แพน"
เส้นรอบรูป
เส้นรอบรูป หมายถึงเส้นทางปิดที่ล้อมรอบพื้นที่หนึ่ง คำนี้อาจใช้อ้างถึงเส้นทางหรือความยาวของเส้นทางนั้น ซึ่งก็คือความยาวรอบรูปของรูปร่างชนิดใดชนิดหนึ่ง นอกจากนี้เส้นรอบรูปของรูปวงกลมเรียกว่าเส้นรอบวง
P=33.57(7.50+4.40)
สูตรเส้นรอบรูป
เส้นรอบรูปเกี่ยวกับระยะทางรอบรูปของรูปร่างอย่างใดอย่างหนึ่ง เส้นรอบรูปสำหรับรูปร่างทั่วไปสามารถคำนวณเป็นเส้นทางด้วย เมื่อ L เป็นความยาวของเส้นทาง และ ds คือส่วนของเส้นตรงกณิกนันต์ (ขนาดเล็กมากและมีจำนวนเป็นอนันต์) ทั้งสองอย่างนี้ต้องถูกแทนที่ด้วยรูปแบบทางพีชคณิตอื่นเพื่อให้สามารถหาคำตอบได้ เป็นสัญกรณ์ขั้นสูงของเส้นรอบรูป ซึ่งรวมถึงไฮเพอร์เซอร์เฟซ (hypersurface) ที่ล้อมรอบปริมาตรในปริภูมิแบบยูคลิด n มิติ พบได้ในทฤษฎีของเซตกัชชอปโปลี (Caccioppoli set)
ฟาโรห์ซิฮาเธอร์
ฟาโรห์เมนฮาห์เดอร์ ซิฮาเธอร์ (Sihathor)เป็นผู้ปกครองชั่วคราวของราชวงศ์ที่ 13 ในช่วงยุคกลางที่สอง ฟาโรห์ซิฮาเธอร์สินพระชนม์ในปี 1733 ก่อนคริสตกาล ในขณะที่เด็ต เลฟแฟรงค์ลงวันที่ครองราชย์สั้นของเขาที่จะ 1694 ปีก่อนคริสตกาล
อควา (วงดนตรี)
อควา (Aqua) เป็นกลุ่มดนตรีแดนซ์-ป็อป จากเดนมาร์ก เป็นที่รู้จักในผลงานแจ้งเกิดกับซิงเกิล "Barbie Girl" วงก่อตั้งในปี 1989 ประสบความสำเร็จไปทั่วโลกปลายคริสต์ทศวรรษ 1990 และต้นคริสต์ทศวรรษ 2000 มีซิงเกิลอันดับ 1 บนยูเคซิงเกิลชาร์ตกับ 3 ซิงเกิล วงออกผลงาน 2 อัลบั้มชุด Aquarium ในปี 1997 และ Aquarius ในปี 2000 ก่อนที่จะแตกวงไปในเดือนกรกฎาคม 2001 วงมียอดขายมากกว่า 33 ล้านชุดอัลบั้มและซิงเกิล ทำให้เป็นวงเดนมาร์กที่ประสบความสำเร็จที่สุดที่เคยมีมา
ดันบอลเซ็นกิ หุ่นจิ๋วประจัญบาน
หุ่นจิ๋วประจัญบาน หรือในชื่อในภาษาญี่ปุ่น ดันบอลเซ็นกิ (ダンボール戦機 (Danbōru Senki)) เป็นวิดีโอเกมแนวแอ็กชันเล่นตามบทบาท สร้างโดยบริษัท เลเวลไฟฟ์ เป็นเกมเกี่ยวกับหุ่นยนต์พลาโมเดลขนาดเล็กที่เรียกว่า LBX (ย่อมาจาก Little Battler eXperience) ทำการต่อสู้บนไดโอรามาที่ทำจากกระดาษแข็ง โดยถูกสร้างขึ้นมาสำหรับเครื่องเล่น เพลย์สเตชัน พอร์เทเบิล และได้ขยายเป็นเกมทางการ 6 เกม รวมถึงลงแพลตฟอร์มอื่นอย่าง นินเท็นโด 3DS เป็นผลงานสื่อผสมที่ถูกสร้างทั้ง อนิเมะ, พลาโมเดล, มังงะ, การ์ดเกม เข้ามาร่วมด้วย
อควา (วงดนตรี)
ในช่วงแรกซิงเกิลของวงติดท็อป 10 ในหลายประเทศ ในที่ที่เพลงแนวยูโรเปียนป็อปไม่ประสบความสำเร็จมาก อย่างเช่นในสหรัฐอเมริกา ออสเตรเลียและญี่ปุ่น วงเกิดข้อขัดแย้งกับเพลง "Barbie Girl" ซึ่งผู้ทำตุ๊กตาบาร์บี้ได้ฟ้องร้องวง แต่ในที่สุดคดีความก็ไม่ถูกพิจารณาในปี 2002
ดันบอลเซ็นกิ หุ่นจิ๋วประจัญบาน
ประวัติ
ดันบอลเซ็นกิได้ประกาศผลงานการผลิตเมื่อปี ค.ศ. 2008 จากงานอีเวนท์ "LEVEL 5 VISION 2008" ซึ่งเป็นหนึ่งในผลงานเกมใหม่ของเลเวลไฟฟ์ และเดิมมีกำหนดจะออกในปี ค.ศ. 2009 จนกระทั่งงาน LEVEL5 VISION 2009 ได้มีการประกาศแผนการต่าง ๆ ทั้งการวางจำหน่ายเกมภายในปี ค.ศ. 2010 และการวางจำหน่ายพลาโมเดลจากบันไดในช่วงเวลาเดียวกันกับการวางจำหน่ายเกม แต่ในงาน LEVEL5 VISION 2010 ก็ได้ประกาศว่าเป็นส่วนหนึ่งของโปรเจกต์สื่อผสม หรือ ครอสมีเดีย ทั้ง วิดีโอเกม แอนิเมชัน มังงะ โมเดลพลาสติก ถึงแม้ว่าซอฟต์แวร์เกมจะวางจำหน่ายช้ากว่าที่วางแผนไว้ประมาณ 3 เดือน แต่พลาโมเดล, แอนิเมชันทางทีวี, มังงะ, การ์ดเกม ฯลฯ ได้รับการเผยแพร่และออกอากาศตั้งแต่ประมาณเดือนมีนาคม ค.ศ. 2011
อควา (วงดนตรี)
สมาชิกของวงประกอบด้วย นักร้อง Lene Nystrøm และ Rene Dif มือคีย์บอร์ดคือ Søren Rasted และมือกีตาร์คือ Claus Norreen ในช่วงที่แยกวงกันไป Nystrøm, Dif และ Rasted ประสบความสำเร็จในฐานะศิลปินเดี่ยวมีเพลงติดชาร์ต ส่วน Norreen ทำงานด้านรีมิกซ์เพลงให้กับศิลปินอื่น
วงประกาศกลับมารวมตัวเมื่อ 26 ตุลาคม ค.ศ. 2007 ในทัวร์คอนเสิร์ต และออกผลงานอัลบั้มรวมเพลงที่มีเพลงใหม่ ในเดือนธันวาคม ค.ศ. 2008 ต่อมาพวกเขาประกาศว่าจะมี 3 คอนเสิร์ตในปี 2009
ดันบอลเซ็นกิ หุ่นจิ๋วประจัญบาน
โคโซมุซุเมะ / โซโคมุซุเมะ มิเซเรียมไครซิส
โซโคมุซุเมะ (装甲娘 (Sōkō Musume)) เป็นผลงานที่นำ ดันบอลเซ็นกิ มาดัดแปลงใหม่ ผู้ผลิตและพัฒนาคือ EXNOA (ชื่อเดิมคือ DMM GAMES) เปิดตัวเมื่อช่วงปี ค.ศ. 2018 โดยทำเกมในรูปแบบเกมเว็บเบราว์เซอร์ และ สมาร์ทโฟน (แอนดรอยด์และ iOS) โดยเวอร์ชันเว็บเบราว์เซอร์เปิดบริการเมื่อวันที่ 30 มกราคม ค.ศ. 2018 และเวอร์ชันสมาร์ทโฟนเปิดบริการเมื่อวันที่ 21 พฤษภาคม ค.ศ. 2020 เป็นเกมแนวแอ็กชันเล่นตามบทบาท (Simulation RPG) โดยตัวละครของเกมเป็นการนำตัวละครหญิงมาใส่ชุดเกราะพาวเวอร์สูทที่ลักษณะเลียนแบบ LBX ที่เรียกว่า LBCS (Little Battler Counter System) ทั้งนี้ได้ถูกทำสื่อผสมทั้งมังงะ ซึ่งตีพิมพ์ลงในนิตยาสาร โคโระโคโระอานิกิ, ของเล่น พลาโมเดล จัดจำหน่ายโดย โคบุยะ โดยทั้งหมดเป็นสื่อผสมเช่นเดียวกับผลงานหลัก
ในเกมเวอร์ชันของเว็บเบราว์เซอร์ได้ปิดปรับปรุงระยะยาวตั้งแต่เดือนมิถุนายน ค.ศ. 2018 และได้ปิดบริการไป จนกระทั่งในเดือนสิงหาคมปีเดียวกันก็ได้ประกาศในเว็บไซต์ว่าได้รับการประกาศรีบูทเกี่ยวกับเกมนี้และมีการประกาศการทบทวนการพัฒนาและระบบตัวเกมที่พัฒนา  หลังจากเลื่อนออกไปหลายครั้งก็ได้กลับมาภายใต้ชื่อใหม่ที่มีชื่อว่า โซโคมุซุเมะ มิเซเรียมไครซิส (装甲娘 ミゼレムクライシス (Sōkō Musume Mizeremukuraishisu)) โดยได้เปิดบริการทั้งเวอร์ชันเว็บเบราว์เซอร์และสมาร์ทโฟนเมื่อวันที่ 21 พฤษภาคม ค.ศ. 2020
เมื่อผลงานเปิดตัวไปเดิมทีเป็นผลงานที่จะเกี่ยวข้องดันบอลเซ็นกิโดยสร้างเป็นโลกคู่ขนานของภาคหลัก แต่ในปี ค.ศ. 2019 ได้มีการปรับปรุงใหม่อีกครั้ง ทั้งนี้มีการเชื่อมต่อกับ ดันบอลเซ็นกิ W จากภาคหลักและภาคโลกคู่ขนาน จากบทมิเซล นอกจากนี้พลังของศัตรูอย่าง มิเซเรม (มิเซล เรมเนนซ์) ก็มีการเปลี่ยนแปลงด้วย ดังนั้นจึงมีการคาดการณ์ล่วงหน้าว่าอาจจะมีตัวละครจากภาค W เข้ามาเพิ่มเติม
อย่างไรก็ตามเกมนี้ได้ประกาศปิดบริการลงไปเมื่อวันที่ 6 กรกฎาคม ค.ศ. 2021
อนิเมะ
ดันบอลเซ็นกิได้ถูกทำเป็นซีรีส์อนิเมะทางโทรทัศน์โดยใช้ชื่อว่า ดันบอลเซ็นกิ (ダンボール戦機 (Danbōru Senki)) ออกอากาศทุกวันพุธเวลา 19:27 น. - 19:55 น. ทางช่อง ทีวีโตเกียว ในประเทศญี่ปุ่น ออกอากาศครั้งแรกเมื่อวันที่ 2 มีนาคม ค.ศ. 2011 ถึงวันที่ 11 มกราคม ค.ศ. 2012 มีจำนวนตอนทั้งหมด 44 ตอน และนอกจากนี้ได้มีซีรีส์ภาคต่อในชื่อว่า ดันบอลเซ็นกิ W (ダンボール戦機W (Danbōru Senki W)) ออกอากาศครั้งแรกเมื่อวันที่ 18 มกราคม ค.ศ. 2012 ถึงวันที่ 20 มีนาคม ค.ศ. 2013 มีจำนวนตอนทั้งหมด 58 ตอน และต่อมาได้ทำซีรีส์ภาคที่ 3 ดันบอลเซ็นกิ วอร์ส (ダンボール戦機 ウォーズ (Danbōru Senki Wōzu)) ออกอากาศครั้งแรกเมื่อวันที่ 3 เมษายน ค.ศ. 2013 เวลาเดียวกันกับการจำหน่ายเกมชุดลำดับที่ 3 และเป็นเรื่องสุดท้ายของซีรีส์อนิเมะ ออกอากาศจบในวันที่ 25 ธันวาคม ปีเดียวกัน มีจำนวนตอนทั้งหมด 37 ตอน ซีรีส์ทั้งหมดถูกผลิตโดย OLM ภายใต้การกำกับโดยนาโอฮิโตะ ทากาฮาชิ
สีเรียงเซียนโต๊ด
สีเรียงเซียนโต๊ด (4 KINGS) เป็นภาพยนตร์แนวคอเมดี้ กำกับและเขียนบทโดย ศุภกิจ ตังทัตสวัสดิ์ ออกฉายในโรงภาพยนตร์โดยสหมงคลฟิล์ม อินเตอร์เนชั่นแนล ในวันที่ 30 มกราคม พ.ศ. 2557 นำแสดงโดย ชาคริต แย้มนาม, สุเทพ โพธิ์งาม, อัครินทร์ อัครนิธิเมธรัฐ และภัทรา อธิราษฎร์กุล ภาพยนตร์ทำรายได้ 10 ล้านบาท
ระบบลำธาร
ระบบลำธาร หรือ drainage system หรือ drainage pattern เป็นลักษณะของทิศทางการไหลของธารน้ำ แม้ว่าสาขาแม่น้ำทั้งหลายจะไหลไปทางเดียวกัน แต่รูปร่างหรือรูปแบบแม่น้ำ มักมีลักษณะณะแตกต่างกันไปในแต่ละพื้นที่ ซึ่งอาจจะเนื่องมาจากชนิดหิน (lithology) ลักษณะโครงสร้างหิน (rock structure) และความลาดชันที่แตกต่างกันก็ได้ ระบบธารน้ำที่พบเห็นบ่อย ๆ ได้แก่
ลุมพินี
ลุมพินี อาจหมายถึง
วิทเอียส์ทูซีแอนด์อายส์ทูเฮียร์
วิทเอียส์ทูซีแอนด์อายส์ทูเฮียร์ เป็นอัลบั้มเปิดตัวโดยวงดนตรีโพสต์ฮาร์ดคอร์ชาวอเมริกัน สลีปปิงวิทไซเรนส์ ออกจำหน่ายเมื่อวันที่ 23 มีนาคม พ.ศ. 2553 ผ่านไรส์เรเคิดส์ อัลบั้มนี้ได้เปิดตัวในชาร์ตท็อปฮีตซีกเกอส์ของบิลบอร์ดด้วยอันดับที่ 7 และอยู่ในชาร์ตยอดอัลบั้มอิสระในอันดับที่ 36 เป็นอัลบั้มที่ได้รับการยกย่องโดยเฉพาะเสียงร้องของเคลลิน ควินน์ เป็นอัลบั้มเดียวของวงที่มีมือกีตาร์ นิก ทรอมบิโน และแบรนดอน แมคมาสเตอร์ ซึ่งต่อมาได้ถูกแทนที่โดย เจสซี ลอว์สัน และแจ็ก ฟาวเลอร์ ตามลำดับ
รายชื่อเพลง
คำร้องทั้งหมดประพันธ์โดย เคลลิน ควินน์ ดนตรีโดย สลีปปิงวิทไซเรนส์
นครโฮจิมินห์
นครโฮจิมินห์ (Thành phố Hồ Chí Minh, ถิ่นเหนือ:, ถิ่นใต้: ) หรือชื่อเดิม ไซ่ง่อน (Sài Gòn, ถิ่นเหนือ: , ถิ่นใต้: ) เป็นเมืองใหญ่ที่สุดของประเทศเวียดนาม ตั้งอยู่บริเวณสามเหลี่ยมปากแม่น้ำโขง นครโฮจิมินห์เป็นศูนย์กลางทางเศรษฐกิจของเวียดนาม จากประชากรร้อยละ 7.5 ของประเทศ แต่มีจีดีพีถึงร้อยละ 20.2 และการลงทุนจากต่างประเทศมากถึงร้อยละ 34.9 ของทั้งประเทศ
ประวัติศาสตร์
ไซ่ง่อนในอดีตเคยเป็นเมืองในการปกครองของเขมรมาก่อนเรียกว่า ไพรนคร (ตัวอักษรเขมรเขียนว่า ព្រៃនគរ) ต่อมาเมื่อเวียดนามเข้ามายึดครองดินแดนนี้ จึงได้เปลี่ยนชื่อเมืองเป็นภาษาเวียดนามว่า ซาดิ่ญ (Gia Định) และต่อมาเปลี่ยนชื่อว่า ไซ่ง่อน (Sài Gòn) กาลเวลาหลายร้อยปีต่อมาอีก เมื่อแยกประเทศเวียดนาม ออกเป็นสองส่วน ไซ่ง่อนเป็นเมืองหลวงของเวียดนามใต้ เมื่อเวียดนามเหนือยึดได้จึงเปลี่ยนชื่อเป็น นครโฮจิมินห์ ตามชื่อของโฮจิมินห์ ผู้นำเวียดมินห์
การคมนาคม
ชาวเวียดนามในนครโฮจิมินห์ส่วนใหญ่เดินทางโดยรถจักรยานยนต์ มีรถแท็กซี่บริการโดยมีหลายบริษัท และมีรถประจำทางบริการ เรียกว่า ไซ่ง่อนบัส (Saigon Bus) ท่าอากาศยานนานาชาติเตินเซินเญิ้ต (Tân Sơn Nhất) เป็นท่าอากาศยานที่ใหญ่ที่สุดในเวียดนามในด้านจำนวนผู้โดยสารตั้งอยู่ใจกลางนครโฮจิมินห์ อย่างไรก็ตาม ท่าอากาศยานนานาชาติล็องถั่ญ (Long Thành) จะสร้างแล้วเสร็จในปี ค.ศ. 2020 และจะกลายเป็นท่าอากาศยานที่ใหญ่ที่สุดแทน
เมืองพี่น้อง
มีเมืองพี่น้อง 26 เมือง / ภูมิภาคของนครโฮจิมินห์:
เดอะแรมไบแคท
แมวของแรมไบ (The Rabbi's Cat Le Chat du Rabbin) เป็นภาพยนตร์การ์ตูนฝรั่งเศส ฉายในปี 2011 กำกับโดย Joann Sfar และ Antoine Delesvaux โดยเค้าโครงเรื่อง อ้างอิงจากหนังสือเล่มที่หนึ่ง สอง และห้าของซีรี่ส์การ์ตูน ของ Joann Sfar ที่มีชื่อเรื่องเดียวกัน เป็นการบอกเล่าเรื่องราวของแมวที่ได้รับความสามารถในการพูด หลังจากที่แมวกลืนนกแก้วและเจ้าของที่เป็นแรบไบในปี 1920 ที่แอลจีเรีย มีผู้ให้พากษ์เสียงของหนังเรื่องนี้ เช่น François Morel, Hafsia Herzi, Maurice Bénichou, Fellag, François Damiens และ Jean-Pierre Kalfon
วัดอินทาราม (จังหวัดนครสวรรค์)
วัดอินทาราม (วัดใน) เป็นวัดประจำตำบลพยุหะคีรี อำเภอพยุหะคีรี จังหวัดนครสวรรค์ มีพื้นที่บริเวณวัดติดต่อกับแม่น้ำเจ้าพระยา และเป็นอดีตที่ตั้งของโรงเรียนอินทาราม
ประวัติ
สันนิษฐานว่า วัดอินทารามนั้น ตั้งมาตั้งแต่ประมาณปี พ.ศ. 2123 สมัยอยุธยาเป็นราชธานี โดยมีเรื่องเล่าว่า วัดนี้เป็นที่สร้างโดยชาวมอญในสมัยที่ชาวมอญเรืองอำนาจ แต่จากการสันนิษฐานของกรมศิลปากร อาจจะสร้างในสมัยปลายกรุงศรีอยุธยา หรือกรุงสุโขทัยเป็นราชธานี ซึ่งสันนิษฐานจาก อุโบสถหลังเก่า (เดิม) ซึ่งตั้งอยู่ทางทิศตะวันตก
นายตำรวจปกครอง
นายตำรวจปกครอง หรือ นายตำรวจฝ่ายปกครอง (Police Cadet Commander) คือ ข้าราชการตำรวจชั้นสัญญาบัตรกลุ่มหนึ่งของโรงเรียนนายร้อยตำรวจ (รวมถึงนายตำรวจปกครองที่ทำหน้าที่ปกครองในโรงเรียนเตรียมทหาร) ที่ทำหน้าที่ปกครองบังคับบัญชานักเรียนนายร้อยตำรวจ  นักเรียนอบรม และนักเรียนเตรียมทหารในส่วนของสำนักงานตำรวจแห่งชาติ นายตำรวจปกครองนั้นไม่ใช่อาจารย์ ไม่ได้มีหน้าที่เหมือนอาจารย์ฝ่ายปกครอง ของโรงเรียนทั่วๆไป  นายตำรวจปกครอง มีบทบาทหน้าที่ต่างๆกว้างขวางมาก ดังนี้
โดยสรุป คำว่า "นายตำรวจปกครอง" ไม่ใช่ชื่อของตำแหน่ง แต่เป็นคำจำกัดความของข้าราชการตำรวจที่ทำหน้าที่ปกครองบังคับบัญชา ปลูกฝังกวดขันระเบียบวินัย อบรมหล่อหล่อมความคิด จิตวิญญาณ ทัศนคติ เสริมสร้างภาวะผู้นำ และอุดมการณ์ให้แก่นักเรียนนายร้อยตำรวจ  นักเรียนอบรม และนักเรียนเตรียมทหารในส่วนของสำนักงานตำรวจแห่งชาติ
"นายตำรวจปกครอง" ที่อยู่ในฐานะใกล้ชิดนักเรียนนายร้อยตำรวจมากที่สุด คือ นายตำรวจปกครองที่ดำรงตำแหน่ง "ผู้บังคับหมวด"  "ผู้บังคับกองร้อย"  "รองผู้กำกับการ" และ "ผู้กำกับการ" ของฝ่ายปกครอง 1,2 และ 3  กองบังคับการปกครอง
โรงเรียนนายร้อยตำรวจ (Royal Police Cadet Academy : RPCA) เป็นสถาบันการศึกษาระดับอุดมศึกษาของสำนักงานตำรวจแห่งชาติ มีหน้าที่และความรับผิดชอบในการให้การศึกษาอบรมนักเรียนนายร้อยตำรวจ และนักเรียนอบรมหลักสูตรต่างๆ เพื่อบรรจุและแต่งตั้งเป็นข้าราชการตำรวจชั้นสัญญาบัตร ในตำแหน่งรองสารวัตรหรือเทียบเท่า ตามความต้องการของสำนักงานตำรวจแห่งชาติ โรงเรียนนายร้อยตำรวจประกอบด้วยบุคลากรหลักๆ 3 ฝ่าย  ได้แก่
สายการบังคับบัญชาของนายตำรวจปกครอง ได้แก่ ตำแหน่งดังต่อไปนี้
ทั้งนี้ นายตำรวจปกครอง ในสังกัดฝ่ายปกครอง 1,2,3 มีความรับผิดชอบหน้าที่ ในขอบเขตดังนี้
นายตำรวจปกครอง รวมภาพการทำหน้าที่ของนายตำรวจปกครอง
เด๋อ ดอกสะเดา
เด๋อ ดอกสะเดา (21 มีนาคม พ.ศ. 2494 —) หรือชื่อจริงว่า สมใจ สุขใจ นักแสดงตลกชาวไทย
สมใจเข้าสู่วงการโดยเป็นนักแสดงตลกจากวงดนตรีลูกทุ่งระพิน ภูไท​ ประมาณปี พ.ศ. 2512 ในชื่อว่า กลิ่น ดอกพิกุล แล้วมาวงจีระพันธ์ วีระพงษ์​ ต่อมาได้รู้จักกับเด่น ดอกประดู่จึงได้ชวนมาเล่นตลกกับคณะสี่สี แล้วก็มาตั้งตลกคณะเด่นเด๋อเทพ ในปี พ.ศ. 2520 ซึ่งประสบความสำเร็จมากได้เข้าสู่จอแก้วจอเงิน ต่อมาปี พ.ศ. 2522 เป็นคณะเด่นเด๋อดู๋ดี๋ ต่อมาเมื่อเด่น ดอกประดู่ลาออกไป จึงตั้งคณะเป็นของตัวเอง ชื่อคณะ เด๋อดู๋ดี๋ มีสมาชิกสับเปลี่ยนกัน เช่น สีดา สุทธิรักษ์ ดอน จมูกบาน เหี่ยวฟ้า​ แม้กระทั่ง ล้อต๊อก จนสุดท้ายเป็นคณะ เด๋อ ดอกสะเดา มีสมาชิก เช่น เพชร โพธิ์ทอง​ (เสียชีวิต) ตี๋ ดอกสะเดา สังข์ ดอกสะเดา สายัณห์ ดอกสะเดา​ (เสียชีวิต) รุ่งเพชร แหลมเปี๊ยบ จืด ขนมจีบ น้อย ดอกสะเดา (เสียชีวิต) กระรอก ดอกสะเดา (เสียชีวิต) ตึ๋ง ดอกสะเดา ลูกปู ดอกกระโดน ประมาณปี พ.ศ. 2528 ได้ทำวงดนตรีเอกพจน์ วงศ์นาค
ปัจจุบันสมรสกับกนกวรรณ บุรานันท์ (ปู) เคยมีธุรกิจด้านอาหารคือ ลูกชิ้นหมูปู-เด๋อ (ปัจจุบันได้เลิกกิจการ)
ปอมโปโกะ ทานูกิป่วนโลก
ปอมโปโกะ ทานูกิป่วนโลก มีชื่อภาษาอังกฤษว่า "Heisei-era Raccoon Dog War Pom Poko" หรือ The Raccoon War เป็นภาพยนตร์อนิเมะที่ออกฉายในปี ค.ศ. 1994 ของสตูดิโอจิบลิ  กำกับโดยอิซะโอะ ทะกะฮะตะ
เรื่องย่อ
เรื่องราวเกิดขึ้นในช่วงปี ค.ศ. 1960-1969 ในญี่ปุ่น ฝูงตัวทานุกิ (หรือ "หมาแร็คคูน" ของญี่ปุ่น) ถูกรุกรานจากการขยายที่ทำกินแถบเนินเขาทามะ, ชานกรุงโตเกียว โดยมนุษย์ ซึ่งต้องตัดต้นไม้ที่เป็นเหมือนบ้านและใช้พื้นที่ร่วมกับพวกมัน การก่อสร้างดำเนินไปอย่างต่อเนื่องจนถึงตอนต้นของยุค 90s เป็นผลให้พื้นที่อยู่อาศัยและอาหารลดลงอย่างน่าใจหาย ฝูงทานุกิเริ่มที่จะต่อสู้เพื่อรักษาบ้านของพวกมันเองไว้ พวกมันจึงตัดสินใจที่จะกระทำการต่อต้านมนุษย์ โดยใช้ความสามารถที่มีอยู่ คือการแปลงร่าง และหยุดการพัฒนาที่ดินเหล่านั้น แต่ไม่สำเร็จ ดังนั้นพวกมันจึงเรียนรู้ที่จะใช้ชีวิตร่วมกับมนุษย์อย่างสันติ
ยาเบื่อหนู
ยาเบื่อหนูบางชนิดฆ่าสัตว์ฟันแทะทันทีเมื่อสัมผัส ในขณะที่สารบางชนิดอื่นต้องถูกสัมผัสมากกว่าหนึ่งครั้งถึงจะแสดงผล สัตว์ฟันแทะมักจะไม่กินอาหารที่แปลกใหม่ (สะท้อนกับการปรับตัวของสัตว์ฟันแทะที่ไม่สามารถอาเจียนอาหาร) แต่จะชิม รอและสังเกตว่าอาหารที่กินทำให้ตัวสัตว์เองหรือสัตว์อื่นป่วยหรือไม่ โดยพฤติกรรมการเข็ดขยาดต่อสารพิษ (poison shyness) ของสัตว์จะถูกรับมือด้วยสารพิษที่มีผลกับสัตว์เมื่อสัมผัสหลายครั้ง
นอกจากยาเบื่อหนูยังเป็นสารที่ก่อพิษโดยตรงกับสัตว์เลี้ยงลูกด้วยนมเช่น สุนัข แมว และมนุษย์ สารเคมีกำจัดหนูยังสามารถก่อพิษทางอ้อมให้แก่สัตว์ที่ล่าหรือกินซากสัตว์ฟันแทะที่ตายจากสารเคมีกำจัดหนู
ยาต้านการแข็งตัวของเลือด
ยาต้านการแข็งตัวของเลือด (anticoagulant) มีความหมายคือสารที่ได้รับหลายครั้ง (ฆ่าสัตว์หลังจากหนึ่งถึงสองอาทิตย์ที่กินสารในปริมาณอันตราย มักไม่เร็วกว่านี้) การได้รับสารเพียงครั้งเดียว (ยารุ่นที่สอง) หรือหลายครั้ง (ยารุ่นที่หนึ่ง) ซึ่งทำหน้าที่ในกีดกันวงจรของวิตามินเคและก่อให้เกิดข้อบงพร่องในการผลิตสารที่มีผลของการให้เลือดแข็งตัว โดยส่วนใหญ่คือโพรทรอมบิน (prothrombin) โปรคอนเวอร์ติน (proconvertin)
นอกจากการก่อความบกพร่องในระบบอาหารแล้ว สารยาต้านการแข็งตัวของเลือด 4-ไฮดรอกซีคูมาริน (4-hydroxycoumarin) 4-ไธโอโครมเมนอน (4-thiochromenone) และอินดานไดโอน (indandione) ยังสามารถสร้างความเสียหายให้แก่หลอดเลือดฝอยเมื่อสัตว์กินสารเป็นจำนวนมาก โดยสารนี้ทำให้การผ่านของสารอื่น ๆ ในเส้นเลือดง่ายขึ้น จนกระทั่งเกิดการตกเลือดภายใน ผลกระทบเหล่านี้เกิดขึ้นเรื่อยในเวลาหลายวัน จนกระทั่งเมื่อถึงการก่อพิษขั้นสุดท้าย สัตว์ฟันแทะจะเหนื่อยล้าและล้มลงเนื่องจากภาวะของเหลวในกระแสเลือดลดลงหรือโลหิตจาง และตายอย่างสงบ ข้อสงสัยเกี่ยวกับการใช้สารเหล่านี้เพื่อกำจัดสัตว์ฟันแทะเป็นวิธีที่ปรานีหรือไม่ ได้รับความสนใจมากยิ่งขึ้น
วิตามินเค-1 สามารถใช้เพื่อเป็นยาแก้พิษสำหรับสัตว์เลี้ยงหรือมนุษย์ที่ได้รับยาต้านการแข็งตัวของเลือด สารพิษเหล่านี้ทำหน้าที่โดยปิดกั้นการทำงานของตับ และในกรณีที่อยู่ในขั้นติดพิษที่สูง ร่างกายจะไม่มีสารที่มีผลของการให้เลือดแข็งตัวหลายชนิด และปริมาณของเลือดที่หมุนเวียนจะหายไป เพราะฉะนั้นการให้เลือด (ซึ่งมีสารที่มีผลของการให้เลือดแข็งตัว) สามารถช่วยชีวิตสัตว์ที่ได้รับสารพิษได้
อี บย็อง-ฮ็อน
อี บย็อง-ฮ็อน (เกิด 12 กรกฎาคม ค.ศ. 1970) เป็นนักแสดงชายชาวเกาหลีใต้ มีชื่อเสียงจากละครชุดเรื่อง Beautiful Days (เพียงแค่ใจเรารักกัน)  และ All In (เทหน้าตัก รักหมดใจ)
ประวัติ
อี บย็อง-ฮ็อน เข้าสู่วงการด้วยการแสดงละครที่ออกอากาศทางช่อง KBS ในปี 1991 แต่ในสมัยก่อนละครทางทีวีไม่ได้รับความนิยมเท่าที่ควร แต่เขาก็ยังคงทำงานมาเรื่อยจนเขามีโอกาสได้ก้าวขึ้นมารับงานภาพยนตร์ ในภาพยนตร์เรื่องแรกของเขามีชื่อว่า Who Drives Me Mad? ฉายในปี 1995 หลังจากเรื่องนี้ เขาก็อยู่ในวงการภาพยนตร์มาเรื่อย จนมาถึงเรื่องที่สร้างชื่อให้กับเขาคือ Joint Security Area (JSA) ในปี 2000
เขาไม่ได้ขายเฉพาะหน้าตาเท่านั้น แต่ฝีมือการแสดงของเขาก็ได้รับคำชมมากมาย โดยเฉพาะในบทจากเรื่อง JSA กับ Bungee Jumping of Their Own หลังจากนั้นเขาก็ได้รับงานละครและมีชื่อเสียงขึ้นในเรื่อง Beautiful Days โดยเข้าฉายในฤดูใบไม้ผลิปี 2001 ทางช่อง SBS และเป็นอีกเรื่องหนึ่งที่มีการส่งออกสู่ประเทศในแถบเอเชีย
ปี 2002 อี บย็อง-ฮ็อนแสดงร่วมกับ อี มิยอน ในเรื่อง Addicted เป็นแนวเมโลดราม่าเกี่ยวกับ พี่น้องสองคนที่รักหญิงคนเดียวกัน และต่อมาในปี 2003 เขาก็ได้แสดงละครที่ได้รับความนิยมสูงสุดและประสบความสำเร็จมากในเรื่อง All In
ปี 2004 อี บย็อง-ฮ็อน แสดงประกบกับนักแสดงหลายคนเช่น ชเว จีวู, ชู ซางมิ และ คิม ฮโยจิน ในเรื่อง Everybody Has Secrets เป็นภาพยนตร์แนวตลกที่สร้างใหม่จากไอริชในเรื่อง About Adam และในปีนั้นเอง ละครที่เขาแสดงไว้สองสามเรื่องก็เริ่มเข้าฉายที่ญี่ปุ่น และเริ่มมีความนิยมในตัวเขามากขึ้น ตัวเขาเองยังรู้สึกว่า จะได้รับความนิยมมากในญี่ปุ่นมากกว่าในบ้านเกิดตัวเองเสียอีก
ถัดมาในปี 2005 อี บย็อง-ฮ็อน แสดงภาพยนตร์เรื่องใหม่ในแนว แอ็คชั่นนัวร์ ของ คิม แจวุน ในเรื่อง A Bittersweet Life แต่ว่าผลการตอบรับต่ำกว่าที่เขาคาดการณ์ไว้ทั้งในเกาหลีและญี่ปุ่น สำหรับภาพยนตร์เรื่องนี้ได้รับการส่งชื่อเพื่อให้ฉายในงาน 2005 Cannes Film Festival โอกาสนี้ทำให้อีมีโอกาสได้เดินใน "พรมแดง" เพื่อเป็นส่วนหนึ่งในการเก็บเกี่ยวประสบการณ์ชีวิตของเขาเอง
ชีวิตส่วนตัว
อีเกิดที่โซล ประเทศเกาหลีใต้ เขามีน้องสาวชื่อ Lee Eun-hee ที่ชนะรางวัล Miss Congeniality portion ของมิสโคเรียใน ค.ศ. 1996 เขาจบการศึกษาจากมหาวิทยาลัยฮันยางในสาขาเอกวรรณกรรมภาษาฝรั่งเศส และบัณฑิตวิทยาลัยจากมหาวิทยาลัยจุงอังในสาขาเอกโรงละครและการถ่ายภาพยนตร์ ลีใช้เวลาว่างในการฝึกเทควันโด
สีลัพพตปรามาส
สีลัพพตปรามาส (สีลพฺพตปรามาส) มาจากคำสมาสแบบสนธิว่า สีล (แปลว่า ศีล) + วต (แปลว่า พรต) + ปรามาส (อ่านว่า ปะ-รา-มาด, แปลว่า การจับต้อง, การลูบคลำ (ใช้ในความหมายว่ายึดมั่น)
ฟาโรห์เซเบคโฮเตปที่ 4
ฟาโรห์คาร์เนฟอร์เร โซเบคโฮเทปที่ 5 (Sobekhotep IV) เป็นหนึ่งในกษัตริย์อียิปต์ที่มีอำนาจมากขึ้นในราชวงศ์ที่ 13 (1803 ถึง 1649 ปีก่อนคริสตกาล) ผู้ครองราชย์อย่างน้อยแปดปี พี่น้องของฟาโรห์เนเฟอร์โฮเทปที่ 1 และซิฮาเธอร์เป็นรุ่นก่อนของเขาบนบัลลังก์หลังมีการปกครองเป็นเพียงปกครองร่วมกันไม่กี่เดือน
ฟาโรห์โซเบคโฮเทปที่ 4 บนแผ่นศิลาจารึกที่พบในวัดเทพอามุนที่คาร์นัคว่าเขาเกิดในธีบส์ เชื่อกันว่าพระมหากษัตริย์ทรงครอบครองอยู่ประมาณ 10 ปี เขาเป็นที่รู้จักโดยจำนวนที่ค่อนข้างสูงของอนุเสาวรีย์รวมทั้ง รูปปั้น, ซีลจำนวนมากและวัตถุอื่น ๆ เล็กน้อย มีการรับรองสำหรับงานก่อสร้างที่อบีดอสและคาร์นัค
มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ
มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ (Mahamakut Buddhist University Sri Lanchang Campus, Chumphae Education Center) เป็นศูนย์การศึกษาของมหาวิทยาลัยมหามกุฏราชวิทยาลัย วิทยาเขตศรีล้านช้าง ตั้งอยู่ที่อำเภอชุมแพ จังหวัดขอนแก่น
ประวัติ
มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ ก่อตั้งขึ้นเมื่อวันที่ 28 มกราคม พ.ศ. 2547 โดยเริ่มแรกกรรมการประจำวิทยาเขตศรีล้านช้าง ได้ประชุมพิจารณาโครงการขยายห้องเรียนมาเปิดสอนที่อำเภอชุมแพ  จังหวัดขอนแก่น
ฟาโรห์เซเบคโฮเตปที่ 5
ฟาโรห์เมอร์โฮเทปเร โซเบคโฮเทปที่ 5 (Merhotepre Sobekhotep) (ยังเป็นที่รู้จักในฐานะ โซเบคโฮเทปที่ 5 หรือ โซเบคโฮเทปที่ 6 ในการศึกษาเก่า) เป็นกษัตริย์อียิปต์ของราชวงศ์ที่ 13 ในช่วงยุคกลางที่สอง ตามที่คิม ริโฮลต์เขาเป็นฟาโรห์ที่สามสิบของราชวงศ์ในขณะที่ดาร์เรลล์ เบเคอร์เชื่อว่าแทนว่าเขาเป็นผู้ปกครอง 29  ในการศึกษาเก่า Jürgen von Beckerath และเด็ต เลฟแฟรงค์ระบุจึงทำให้ฟาโรห์โซเบคโฮเทปที่ 5 และผู้ปกครองที่ 28 ของราชวงศ์ที่ 13
สโมสรฟุตบอลนครราชสีมา มาสด้าในฤดูกาล 2558
การแข่งขันฟุตบอลของสโมสรฟุตบอลนครราชสีมา มาสด้า ประจำปี พ.ศ. 2558
ไอโอเอส 8
ประวัติ
รุ่นเบต้า 1 ได้รับการแนะนำในงานการประชุมนักพัฒนาระดับโลก เมื่อวันที่ 2 มิถุนายน พ.ศ. 2557 และได้รับการปล่อยให้นักพัฒนาได้ทดลองใช้ในวันถัดไป เรียกว่า "การเปลี่ยนแปลงครั้งใหญ่ที่สุดของไอโอเอส ตั้งแต่การเปิดตัวแอพสโตร์" ไอโอเอส 8 นั้นได้นำการปรับปรุงคุณสมบัติใหม่บางอย่างและมีการปรับปรุงส่วนติดต่อกับผู้ใช้งานมากกว่า ไอโอเอส 7
รุ่นโกลเด้นมาสเตอร์ (Golden Master) ของไอโอเอส 8 นั้น ถูกปล่อยให้นักพัฒนาได้ใช้งานในวันที่ 9 กันยายน พ.ศ. 2557 และจะมีการปล่อยการอัปเดตสาธารณะให้กับผู้ใช้งานทุกคนในวันที่ 17 กันยายน พ.ศ. 2557
รูปและกล้องถ่ายรูป
ในแอปพลิเคชันรูปนั้นมีการเพิ่มตัวเลือกการแก้ไขรูปให้มากขึ้น การตัดครอปรูปภาพ สามารถหมุนภาพทั้งตามเข็มนาฬิการและทวนเข็มนาฬิกาได้แล้ว นอกจากนี้ ผู้ใช้ยังสามารถตั้งค่าความสว่างและสีที่ต้องการสำหรับรูปถ่ายได้ สามารถตั้งเวลาถ่ายรูปได้ โดยสามารถตั้งได้ที่ 3 วินาที หรือ 10 วินาที
ศูนย์การแจ้งเตือน
ศูนย์การพัฒนามีการพัฒนาที่ดีขึ้นมากเมื่อเทียบกับ ไอโอเอส 7 และ 7.1. ขณะนี้ผู้ใช้สามารถเพิ่มและลบเครื่องมือในศูนย์การแจ้งเตือนด้วยปุ่ม "แก้ไข" ตั้งแต่ ไอโอเอส 8 เบต้า 3 เป็นต้นไป มีการใช้ปุ่ม "เคลียร์" เพื่อลบการแจ้งเตือนทั้งหมดได้มากขึ้น
ข้อความ
ในแอปพลิเคชันข้อความ ผู้ใช้สามารถส่งข้อความเสียงและวีดีโอได้โดยกดปุ่มบันทึก ในการสนทนากลุ่ม ผู้ใช้สามารถเพิ่มหรือลบใครบางคนออกได้, ชื่อหัวข้อ, หรือแชร์พิกัดที่อยู่ให้กับทุกคนได้, สามารถดูสิ่งที่แนบมาทั้งหมดได้, และเปิด "Do Not Disturb" เพื่อที่จะไม่รับการแจ้งเตือนจากกลุ่มที่เจาะจงนั้นได้ ผู้ใช้ยังสามารถตั้งค่าให้ข้อความลบโดยอัตโนมัติหลังจากผ่านไป 30 วัน หรือ 1 ปีได้
การออกแบบ
ไอโอเอส 8 มีการออกแบบที่คล้ายคลึงกับ ไอโอเอส 7 อย่างไรก็ตาม มีการเปลี่ยนแปลงและเพิ่มการโปร่งแสงและเอฟเฟคอื่น ๆ เพิ่มเติม ในหน้าจอมัลติทาสกิ้ง สามารถแสดงรายชื่อของคนที่ติดต่อด้วยล่าสุดและอยู่ในรายการที่ชอบได้
คีย์บอร์ด
ไอโอเอส 8 มีการเพิ่มคุณลักษณะการคาดการการพิมพ์ที่เรียกว่า QuickType มันจะแสดงคำให้เลือกอยู่เหนือคีย์บอร์ด โดยสามารถปิดได้ในการตั้งค่า นอกจากนี้ ไอโอเอส 8 ยังสามารถเพิ่มการใช้งานคีย์บอร์ดของบุคคลที่ 3 ได้ นักพัฒนาหลายคนกล่าวว่าพวกเขาจะพอร์ตคีย์บอร์ดของพวกเขาไปลงใน ไอโอเอส รวมทั้ง Minuum, Swype, SwiftKey, Fleksy และ Adaptxt
การแชร์กันในครอบครัว
ผู้ใช้สามารถเพิ่ม 6 คนอื่นจากสมาชิกในครอบครัวได้ โดยสมาชิกในครอบครัวสามารถแชร์การซื้อแอพส์, เพลง และหนังสือได้ หากใช้บัตรเครดิตเดียวกัน ไอโอเอส 8 ยังสามารถอัพรูปภาพไปยังทุกคนในครอบครัวได้ บางครั้งปฏิทินอาจได้รับการซิงค์ระหว่างสมาชิกทุกคนได้ เด็กๆสามารถส่งคำร้องขอการดาวน์โหลดแอปพลิเคชัน, เพลง, ภาพยนตร์ และทั้งหมดไปยังผู้ปกครองเพื่อยอมรับการดาวน์โหลดก่อนได้
iCloud Drive
iCloud Drive คือบริการไฟล์โฮสติ้งของแอปเปิล สำหรับอุปกรณ์ที่ทำงานบนระบบปฏิบัติการ ไอโอเอส 8 หรือ OS X Yosemite คุณสมบัตินี้ทำให้ผู้ใช้สามารถที่จะบันทึกรูปภาพ, วีดีโอ, งานเอกสาร (คีย์โน้ต, เพจส์, และนัมเบอร์ส์), และเพลง และข้อมูลแอปพลิเคชันอื่น ๆ สู่ iCloud ผู้ใช้สามารถเริ่มการทำงานเหล่านั้นไปยังอุปกรณ์อื่นๆได้ โดยค่าเริ่มต้น ผู้ใช้จะได้รับพื้นที่เก็บข้อมูล 5 จิกะไบต์ฟรี
HealthKit
HealthKit คือบริการที่ช่วยให้นักพัฒนาทำให้ซอฟต์แวร์พัฒนาแอปพลิเคชันสุขภาพใหม่ๆได้ แอปพลิเคชันนี้จะช่วยติดตามการก้าวเดินของผู้ใช้, ออกซิเจน, ระดับการนอนหลับ, และข้อมูลสุขภาพอื่น ๆ นอกจากนี้ผู้ใช้ยังสามารถเพิ่มประวัติทางการแพทย์ของตนเองลงไปเพื่อให้แอปพลิเคชันสามารถช่วยเหลือพวกเขาได้ดีขึ้น
สปอต์ไลท์
ในไอโอเอส 8 สปอต์ไลท์จะรวมกับการบริการการค้นหาเว็บไซต์เพื่อให้ผู้ใช้สามารถค้นหาโดยการใช้วิกิพีเดีย, Bing, หรือกูเกิ้ล บริการอื่น ๆ ได้แก่ ข่าวสาร, สถานที่ใกล้เคียง, เว็บที่เสนอแนะ, ภาพยนตร์ที่ฉายอยู่, และเนื้อหาที่ไม่ได้อยู่บนอุปกรณ์จากไอจูนส์สโตร์ นอกจากนี้การค้นหาความสนใจที่เพิ่มอยู่ในเบราว์เซอร์ซาฟารี ซึ่งคุณสามารถคนหาสิ่งที่คุณต้องการตามที่คุณต้องการได้จากบริการสปอต์ไลท์
โทรศัพท์ Wi-Fi
ไอโอเอส 8 แอปเปิลจะใช้การโทรแบบบูรณาการกับ Wi-Fi ซึ่งบริการนี้จะช่วยให้การใช้โทรศัพท์มือถือผ่าน Wi-Fi
ซีรี
ตอนนี้ซีรีสามารถสื่อสารได้ถูกต้องมากขึ้นรวมถึงได้นับการสนับสนุนจากชาแซม กดปุ่มโฮมเพื่อเปิดการใช้งานซีรี และพูดว่า "What's playing?" จะมีการบอกชื่อของเพลงที่กำลังเล่นอยู่ หรือพูดคำว่า "Hey, Siri" เมื่อใดก็ตามที่มีการเชื่อมต่ออุปกรณ์เข้ากับแหล่งกำเนิดไฟฟ้า จะทำให้ซีรีเปิดขึ้นมาโดยอัตโนมัติ มีความเป็นไปได้ที่จะมีการซื้อคอนเทนต์ผ่านซีรี และตอนนี้ซีรีได้รองรับ 22 ภาษาใหม่
อียู อินเทอร์เน็ต
ตั้งแต่เบต้า 4 แอปเปิลได้เพิ่ม อียู อินเทอร์เน็ต ในเซลลูล่าร์เพื่อเปิดโรมมิ่งในสหภาพยุโรปเท่านั้น
รายการอ้างอิง
www.apple.com company
แซนโฮเซเอิร์ทเควกส์
แซนโฮเซเอิร์ทเควกส์ (San Jose Earthquakes) เป็นสโมสรฟุตบอลจากเมืองแซนโฮเซในสหรัฐ ก่อตั้งในปี ค.ศ. 1994 ปัจจุบันเล่นอยู่ในเมเจอร์ลีกซอกเกอร์ ภูมิภาคตะวันตก
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ แอนโธนี อำไพพิทักษ์วงศ์
ฟาโรห์เซเบคโฮเตปที่ 6
ฟาโรห์คาร์โฮเทปเร โซเบคโฮเทปที่ 6(Sobekhotep VI) (ยังเป็นที่รู้จักในฐานะ โซเบคโฮเทปที่ 5) เป็นกษัตริย์อียิปต์ของราชวงศ์ที่ 13 ในช่วงยุคกลางที่สอง ตามที่ศคิมริโฮลต์เขาเป็นฟาโรห์ 31 ของราชวงศ์ในขณะที่ดาร์เรลล์ เบเคอร์เชื่อว่าแทนว่าเขาเป็นผู้ปกครองที่สามสิบของ อีกทางเลือกหนึ่งJürgen von Beckerath และเด็ต เลฟแฟรงค์เห็นเขาเป็นยี่สิบห้ากษัตริย์ของราชวงศ์
ประเทศนามิเบียในพาราลิมปิกฤดูร้อน 2020
ประเทศนามิเบีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศนามิเบียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
6000
6000 (หกพัน) เป็นจำนวนธรรมชาติที่อยู่ถัดจาก 5999 (ห้าพันเก้าร้อยเก้าสิบเก้า) และอยู่ก่อนหน้า 6001 (หกพันเอ็ด)
สันดอนเชื่อมเกาะ
สันดอนเชื่อมเกาะ (tombolo) เป็นศัพท์บัญญัติของสำนักงานราชบัณฑิตยสภา หรือที่รู้จักกันในชื่อของ ทะเลแหวก สันดอนเชื่อมเกาะเป็นลักษณะทางธรณีสัณฐานวิทยาชนิดหนึ่ง ที่มีลักษณะเป็นสันทรายเชื่อมระหว่างชายฝั่งกับเกาะ โดยจะปรากฏขึ้นเมื่อระดับน้ำทะเลลดลง และจะชัดเจนมากในช่วงก่อนและหลังวันขึ้น 15 ค่ำประมาณ 5 วัน สำหรับในประเทศไทยช่วงเวลาที่เหมาะสมจะอยู่ในช่วงเดือนพฤศจิกายนถึงต้นพฤษภาคม
สันดอนเชื่อมเกาะเป็นสันทรายที่เกิดจากการพัดพาตะกอนทรายมาสะสมตัวบนสัณฐานโดยกระแสน้ำทะเลและคลื่น เกิดเป็นแนวยาวยื่นออกจากชายฝั่งทะเลออกไปเชื่อมกับเกาะขนาดเล็กในทะเล ตัวอย่างสันดอนเชื่อมเกาะในประเทศไทย ได้แก่ สันดอนเชื่อมเกาะเต่า สุราษฎร์ธานี สันดอนเชื่อมเกาะบริเวณอ่าวคุ้งกระเบน จันทบุรี และสันดอนเชื่อมเกาะยอบริเวณทะเลสาบสงขลา
อาซูกะ นิชิ
อาซูกะ นิชิ ( 西 明日香<rt>にし あすか</rt>, 10 กุมภาพันธ์ 1988 -) เป็นนักพากย์หญิงชาวญี่ปุ่น เกิดที่จังหวัดเฮียวโงะ สังกัดซิกมาอีเลฟเวน
เหตุเพลิงไหม้ในเคเมโรโว พ.ศ. 2561
'''เหตุเพลิงไหม้ในเคเมโรโว พ.ศ. 2561''' (2018 Kemerovo fire) เกิดขึ้นเมื่อวันที่ 25 มีนาคม พ.ศ. 2561 เวลา 17:00 น. ตามเวลาท้องถิ่น (10:00 น. ตามเวลา UTC) ที่ห้างสรรพสินค้าวินเตอร์เชอร์รีคอมเพลกซ์ ที่ตั้งอยู่ในเคเมโรโว ประเทศรัสเซีย เหตุการณ์นี้มีผู้เสียชีวิตอย่างน้อย 64 คนตามการแถลงการณ์ของทางการ เพลิงไหม้เกิดขึ้นที่ชั้นบนสุดของอาคารชั้น 4 เพลิงไหม้นี้ทำให้คนในอาคารตื่นตระหนกและกระโดดจากหน้าต่างลงมา มีผู้อพยพกว่า 100 คนและมีผู้ได้รับความช่วยเหลือ 20 คน มีคนสูญหายกว่า 27 คนซึ่งคาดว่าคนเหล่านี้เป็นพนักงานในห้างสรรพสินค้า
เหตุการณ์
มีผู้ถูกขังในห้อง 4 คนขณะเกิดเหตุเพลิงไหม้ ซึ่งคนเหล่านี้เป็นผู้บริหารของห้างสรรพสินค้าแห่งนี้ มีผู้คนมากมายที่มาดูภาพยนตร์ซึ่งโรงภาพยนตร์เป็นจุดที่ชั้นสองถล่มลงมา เหยื่อส่วนใหญ่ที่ดูภาพยนตร์จะเป็นเด็กเนื่องจากในเวลานั้นเป็นช่วงฉายภาพยนตร์ เชอร์ล็อก โนมป์ ประกอบกับเป็นวันแรกในการปิดภาคเรียน ระบบเตือนเพลิงไหม้ของห้างสรรพสินค้าถูกปิดโดยพนักงานรักษาความปลอดภัย โฆษกคณะกรรมการสืบสวนเหตุการณ์รัสเซียได้แถลงว่า ประตูหนีไฟของห้างสรรพสินค้าถูกปิดในขณะเกิดเหตุเพลิงไหม้
รองผู้ว่าราชการเมืองเคเมโรโว วลาดีมีร์ เชอแนล ตั้งข้อสันนิษฐานเบื้องต้นว่า คงมีเด็กคนหนึ่งพกไฟแช็กเข้ามาในห้องแทรมโพลีนเด็กทำให้เกิดการเสียดสีและระเบิด ซึ่งแทรมโพลีนวัสดุเป็นยางจึงทำให้เพลิงลุกเร็ว
หลังเหตุการณ์
มีผู้ส่งสารน์แสดงความเสียใจต่อเหตุเพลิงไหม้มากมาย ได้แก่ ประธานาธิบดีคาซัคสถาน นูร์ซุลตัน นาซาร์บายิฟ, ประธานาธิบดีมอลโดวา อีกอร์ โดด้อน, ประธานาธิบดีเซอร์เบีย อเล็กซานเดอร์ วูคิช, เจ้าผู้ครองรัฐคูเวต เชคเศาะบาห์ อัลอะห์มัด อัลญาบิร อัศเศาะบาห์, และสมเด็จพระสันตะปาปาฟรานซิส โฆษกประจำสำนักนายกรัฐมนตรีเยอรมนีได้นำคำพูดของนายกรัฐมนตรีเยอรมนี อังเกลา แมร์เคิล ที่กล่าวว่า "ตกใจ" กับภาพเหตุเพลิงไหม้ที่เกิดขึ้น โฆษกกระทรวงต่างประเทศจีน ฮุย เชนหยิง ได้กล่าวแสดงความเสียใจต่อผู้เสียชีวิตในเหตุเพลิงไหม้ ประธานาธิบดีเบลารุส อเล็กซานเดอร์ ลูคาเชนโค ได้กล่าวว่าเหตุการณ์นี้ควรเป็นโศกนาฎกรรม
กีฬาวอลเลย์บอลในเอเชียนเกมส์ 2014
วอลเลย์บอลในเอเชียนเกมส์ 2014 จัดขึ้น ณ อินช็อน ประเทศเกาหลีใต้ ตั้งแต่วันที่ 20 กันยายน ถึงวันที่ 3 ตุลาคม ค.ศ. 2014 ในการแข่งขันครั้งนี้ มีทีมชายเข้าแข่งขัน 16 ทีม และทีมหญิงเข้าแข่งขัน 9 ทีม โดยทุกแมตช์จัดได้ขึ้นที่ซงริมยิมเนเซียม และอันซันซังรกซูยิมเนเซียม
ทีมชาย
ได้มีการแบ่งทีมที่ผานการคัดเลือกออกเป็น 4 สาย
ทีมหญิง
ได้มีการแบ่งทีมที่ผานการคัดเลือกออกเป็น 2 สาย
54
54 (ห้าสิบสี่) เป็นจำนวนธรรมชาติที่อยู่ถัดจาก 53 (ห้าสิบสาม) และอยู่ก่อนหน้า 55 (ห้าสิบห้า)
55
55 (ห้าสิบห้า) เป็นจำนวนธรรมชาติที่อยู่ถัดจาก 54 (ห้าสิบสี่) และอยู่ก่อนหน้า 56 (ห้าสิบหก)
ชิบะ (เรฟ ผจญภัยเหนือโลก)
ชิบะ (Shiba) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
ประวัติ
เรฟมาสเตอร์รุ่นที่หนึ่ง เป็นนักรบที่แข็งแกร่งมากๆ และต่อสู้ได้ด้วยแสงสว่าง และรีซ่าคือเป้าหมายในการต่อสู้ของชิบะ ชิบะเกิดที่เกาะการาจ และจึงมาเป็นทหารแทนโบตั๋นเพื่อนที่คิดจะไปเป็นทหาร แต่ว่ากำลังจะมีลูก ชิบะจึงได้ไปรบแทน และเป็นนักรบไม่เคยแพ้ใครจนกระทั่งไปพบกับแคลร์ มัลทีซ กับเจอรีซ่าคุยด้วยกันสัญญาว่าจะเจอกันที่เจอกันอีกครั้ง แต่ว่าวันต่อมาทราบจาก 4 นักรบสวรรค์ ว่ารีซ่าเสียชีวิตหลังจากสร้างเรฟเสร็จ(แท้จริงแกล้งตาย หลอกคนทั้งโลก) แล้วจากนั้นจึงรู้ว่าทุกคนต่อสู้ไปเพื่ออะไรหลังจากนั้นชิบะก็เก่งขึ้นมาก เป็นนำของ 4 นักรบสวรรค์ กับเป็นเพื่อนกัน แล้วกาเลนมุจิก้าจงยอมตีดาบให้ และได้ต่อสู้ในสงครามราชอาณาจักร เรฟกระจัดกระจาย ดาร์คบริงค์หนีไปได้ เพราะตนประมาท และต้องออกตามหาเรฟอีกถึง 50 ปี จึงย้อนกลับเกาะการาจและได้พบกับฮารุ ทราบว่าตกพลูได้จากทะเล แล้วโดนสมุนของเอม่อน คาร์ดไล่ล่า กับใช้เรฟที่ตนมีไม่ได้ จึงสงสัย แต่พอฮารุใช้ดันใช้จึงรู้ว่าฮารุคือเรฟมาสเตอร์ รุ่นที่ 2 ชิบะ พอสมุนคนนั้นตามมาไล่ล่าชิบะ จนชิบะถูกทำร้ายจนบาดเจ็บ จนพอฮารุมา ชิบะแนะนำให้เอาเรฟใส่ TCM สู้กับมอบหน้าที่ให้ฮารุออกเดินทางรวบรวมเรฟเพื่อปกป้องโลก โดยบอกที่แรกที่ควรไปคือพังค์สตรีท เพื่อไปหากาเลนให้ซ่อม TCM ทางชิบะก็อาศัยอยู่ที่บ้านฮารุโดยมีคัทเทิลย่า เป็นคนดูแล หลังจากกับการล่มสลายของกองทัพอสูรโอนิงามิและหน่วยจู่โจมวิญญาณโดริว ชูดะมาหา ชิบะได้บอกถึงดาบเล่มที่ 9 ของ TCM แล้วชิบะได้รับจดหมายของอัลไพน์ แล้วเดินทางไปหาอัลไพน์ โดยให้กาเรนตีดาบที่มีความสามารถเทียบเท่า TCM กับให้อลิสมอบเอลิคซิลสูตรเป็นหนุ่มเพื่อเตรียมท้าสู้ฮารุ แต่ทั้ง 3 ห้ามแต่ชิบะไม่ฟัง พอฮารุมาชิบะจึงท้าสู้ฮารุ ในเวลา 15 นาที จนชิบะแพ้ เพื่อมอบเรฟแห่งความจริง เป็นการยืนยันว่าฮารุคือเจ้าของเรฟอย่างแท้จริง ส่วนชิบะก็เสียชีวิต ก่อนตายเอรี่ก็เข้ามาเพาะสงสัย จนชิบะเข้าใจว่าเอรี่คือรีซ่าที่แกล้งตาย แต่เก็บเงียบเอาไว้ โดยกอดเอรี่จนเสียชีวต
聖石小子人物列表
ลูกทาส
ลูกทาส เป็นวรรณกรรมอมตะอิงประวัติศาสตร์ เป็นผลงานที่โดดเด่นอีกชิ้นหนึ่งของ รพีพร (สุวัฒน์ วรดิลก) ตีพิมพ์ครั้งแรกเมื่อปี พ.ศ. 2506 ในหนังสือพิมพ์รายปักษ์ เดลิเมล์วันจันทร์ เล่าถึงชีวิตลูกทาสที่ดิ้นรนต่อสู้จนได้รับพระราชทานบรรดาศักดิ์เป็นพระยา และ ได้ครองคู่กับหญิงสาวสูงศักดิ์ที่หมายปอง
ลูกทาส ถูกนำไปสร้างเป็นละครโทรทัศน์ครั้งแรกในปี พ.ศ. 2508 ของคณะนาฏศิลปสัมพันธ์ สถานีโทรทัศน์ ไทยทีวีช่อง 4 บางขุนพรหม โดย สัมพันธ์ พันธุ์มณี ได้ติดต่อผู้ประพันธ์ (ซึ่งขณะนั้นติดคุกคดีกบถเสรีภาพ) เพื่อขอให้จัดทำบทสำหรับแสดงทางทีวี โดยส่งงานออกมาทางปิ่นโตกับข้าว ตามด้วยกมลศิลป์ภาพยนตร์สร้างเป็นภาพยนตร์ครั้งแรกประสบความสำเร็จอย่างยิ่ง และยังได้รางวัลตุ๊กตาทองบทประพันธ์ยอดเยี่ยมกับรางวัลเพลงประกอบในงานตุ๊กตาทองประจำปี พ.ศ. 2508 ได้รับความนิยมมากเช่นเดียวกัน หลังจากนั้นมีการนำมาสร้างเป็นภาพนยตร์และละครโทรทัศน์อีกหลายครั้ง
เนื้อเรื่อง
ในปี พ.ศ. 2428 เป็นเรื่องราวของ แก้ว ทาสในเรือนของพระยาไชยากร เขาพยายามต่อสู้ดิ้นรนเพื่อจะพ้นสภาพการเป็นทาส ในยุคแห่งกระบวนการเลิกทาสในสมัยของพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว (รัชกาลที่ 5) ในราชวงศ์จักรีที่เริ่มมีการประกาศเลิกทาสและเกษียณอายุลุกทาสในแต่ละช่วงอายุ หากแต่นายเงินของแก้วนั้นไม่ยอมให้ความเป็นไทแก่บรรดาเหล่าทาสในครอบครอง แก้วจึงดิ้นรนและไข่วคว้าอิสรภาพที่เขาสมควรได้ ขณะเดียวกันก็ใฝ่หาความรู้ เพื่อการทำงานหลังจากเป็นไท เพื่อยกฐานะของตนเองขึ้นมาให้ทัดเทียมกับคุณน้ำทิพย์ หญิงสาวสูงศักดิ์ที่เป็นแรงใจให้เขามาตลอด
ละครโทรทัศน์
ลูกทาส เคยถูกดัดแปลงมาเป็นละครโทรทัศน์มาแล้ว 5 ครั้ง ได้แก่
อ้างอิง
https://thaibunterng.fandom.com/th/wiki/%E0%B8%A5%E0%B8%B9%E0%B8%81%E0%B8%97%E0%B8%B2%E0%B8%AA_(2522)?so=search
ไมโคร (วงดนตรี)
วงไมโครมีสมาชิก 6 คน มีผลงานตั้งแต่ พ.ศ. 2527 โดยออกอัลบั้มทั้งหมด 6 อัลบั้ม จากนั้นได้พักวงในปี พ.ศ. 2541 ก่อนกลับมาจัดคอนเสิร์ตอีกครั้งในปี พ.ศ. 2546 และยุบวงลงในปี พ.ศ. 2566
ประวัติ
เมื่อปี พ.ศ. 2527 วง "เดอะ แคร็บ" ซึ่งเป็นวงดนตรีร็อค เล่นตามสถานที่ต่าง ๆ มีแนวที่สะดุดตาเปี๊ยก โปสเตอร์ ผู้กำกับภาพยนตร์ชื่อดัง จึงพาไปแสดงภาพยนตร์เรื่อง วัยระเริง และตั้งชื่อวงดนตรีใหม่เป็น "ไมโคร" โดยสุนทร สุจริตฉันท์ อดีตสมาชิกวงรอยัลสไปรท์ เป็นผู้ตั้งชื่อให้ ทำให้อำพล ลำพูน และวงไมโครมีชื่อเสียงตั้งแต่ พ.ศ. 2527 ก่อนที่วงไมโครจะออกอัลบั้ม ได้มีโอกาสไปลองออดิชั่นแสดงสดทางรายการ คอนเสิร์ตแดดเดียว ช่อง 9 อ.ส.ม.ท. ซึ่งมี ธเนศ วรากุลนุเคราะห์ เป็นพิธีกร และ เรวัต พุทธินันทน์ เห็นความสามารถของวงไมโคร จึงนำวงไมโครเซ็นสัญญากับ จีเอ็มเอ็ม แกรมมี่
ในปี พ.ศ. 2529 วงไมโคร มีผลงานสังกัด จีเอ็มเอ็ม แกรมมี่ โดยออกอัลบั้มชุดแรกอย่าง "ร็อค เล็ก เล็ก" มีเพลงดังอย่าง "รักปอนปอน" "จำฝังใจ" "อยากจะบอกใครสักคน" "อู๊ดกับแอ๊ด" และ "ฝันที่อยู่ไกล"
ในปี พ.ศ. 2531 ได้ออกอัลบั้มชุดที่ 2 "หมื่นฟาเรนไฮต์" มีเพลงดังอย่าง "หมื่นฟาเรนไฮต์" "ใจโทรมๆ" "บอกมาคำเดียว" "ลองบ้างไหม" แต่เพลงที่ทำให้วงไมโครประสบความสำเร็จอย่างมากในอัลบั้มชุดนี้เป็นเพลง "เอาไปเลย" ซึ่งต่อมาเพลงนี้ ได้กลายเป็นเพลงสัญลักษณ์ประจำวงไมโคร
ปี พ.ศ. 2532 ได้ออกอัลบั้มชุดที่ 3 "เต็มถัง" มีเพลงดังอย่าง "ส้มหล่น" "ดับเครื่องชน" "มันก็ยังงงงง" "รุนแรงเหลือเกิน" "คนไม่มีสิทธิ์" "เรามันก็คน" และ "เติมน้ำมัน"
ในปี พ.ศ. 2533 วงไมโครได้แสดงคอนเสิร์ตต้อนรับนักกีฬาซีเกมส์ ในพิธีเปิดการแข่งขันกีฬาซีเกมส์ และยังเป็นตัวแทนวงร็อคในประเทศไทย ได้ไปแสดงในงานเทศกาลร็อคนานาชาติ International Rock Music Festival 1990 ที่โอกินาวา ประเทศญี่ปุ่น
นับตั้งแต่ปี พ.ศ. 2529 - พ.ศ. 2533 เป็นยุคทองหรือปีที่วงไมโครประสบความสำเร็จในยอดขายอัลบั้ม กับเพลงดังมายมายหลายเพลง และทางวงเองก็มีมีทัวร์คอนเสิร์ตทั่วประเทศเช่นเดียวกัน
ในปี พ.ศ. 2534 อำพล ลำพูน แยกตัวไปเป็นนักร้องเดี่ยว ไกรภพ จันทร์ดี จึงรับหน้าที่ร้องนำแทน เนื่องด้วยปัญหาความขัดแย้งระหว่างสมาชิกที่สั่งสมจากการขาดประสิทธิภาพในการสื่อสารภายในวง และออกอัลบั้มชุดที่ 4 "เอี่ยมอ่องอรทัย" มีเพลงดังอย่าง "เลือดเย็น" และ "รักซะให้เข็ด"